REGOLAMENT TAL-KUMMISSJONI (KE) Nru 13/2008
tad-9 ta' Jannar 2008
li jiffissa l-koeffiċjent ta' allokazzjoni li għandu jiġi applikat għall-applikazzjonijiet għal liċenzji ta' l-importazzjoni mressqa mit-2 sa l-4 ta' Jannar 2008 fil-kuntest tal-kwota tariffarja miftuħa bir-Regolament (KE) Nru 955/2005 għal ross li joriġina fl-Eġittu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1785/2003 tad-29 ta' Settembru 2003 dwar l-organizzazzjoni komuni tas-suq tar-ross (1),
Wara li kkunsidrat ir-Regolament tal-Kummissjoni (KE) Nru 1301/2006 tal-31 ta' Awissu 2006 li jistabbilixxi regoli komuni għall-amministrazzjoni tal-kwoti tariffarji ta' l-importazzjoni għall-prodotti agrikoli ġestiti b'sistema ta' liċenzji ta' l-importazzjoni (2), u b'mod partikolari l-Artikolu 7(2) tiegħu,
Billi:
(1)
Ir-Regolament tal-Kummissjoni (KE) Nru 955/2005 (3) fetaħ kwota tariffarja annwali għall-importazzjoni ta' 5 605 tunnellata ross kopert bil-kodiċi tan-NM 1006 li joriġina mill-Eġittu (in-numru tas-serje 09.4097),
(2)
Mill-komunikazzjoni li saret f'konformità ma' l-Artikolu 5(a) tar-Regolament (KE) Nru 955/2005, jirriżulta li l-applikazzjonijiet imressqa 'l quddiem sa l-4 ta' Jannar 2008 fis-13:00 ħin ta' Brussell, skond l-Artikolu 4(1) tar-Regolament imsemmi, jinvolvu kwantitajiet akbar minn dawk disponibbli. Għaldaqstant, jeħtieġ li jiġi stabbilit sa fejn għandhom jinħarġu l-liċenzji ta' l-importazzjoni, billi jiġi ffissat il-koeffiċjent ta' l-allokazzjoni li għandu jiġi applikat għall-kwantitajiet mitluba.
(3)
Jeħtieġ ukoll li ma jinħarġux aktar liċenzji ta' l-importazzjoni skond ir-Regolament (KE) Nru 955/2005 għall-perjodu kurrenti tal-kwota,
ADOTTAT DAN IR-REGOLAMENT:
Artikolu 1
1. L-applikazzjonijiet għal liċenzji ta' l-importazzjoni ta' ross li joriġina fl-Eġittu kopert bil-kwota msemmija fir-Regolament (KE) Nru 955/2005, imressqa 'l quddiem sa l-4 ta' Jannar 2008 fis-13:00 ħin ta' Brussell, jagħtu lok għall-ħruġ ta' liċenzji għall-kwantitajiet mitluba bl-applikazzjoni ta' koeffiċjent ta' l-allokazzjoni ta' 8,123188 %.
2. Il-ħruġ ta' ċertifikati għall-kwantitajiet mitluba mill-Ġimgħa 4 ta' Jannar 2008 mis-13:00 'l quddiem, ħin ta' Brussell, huwa sospiż għall-perjodu kurrenti tal-kwota.
Artikolu 2
Dan ir-Regolament għandu jidħol fis-seħħ dakinhar tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 9 ta’ Jannar 2008.